Merkurdio

Merkurdio esas la dio di la semano pos mardio ed ante jovdio. L'origino di la vorto esas latina Mercurii díes, o dio di Merkuro. Merkuro, por Romani, esis la deo di komerco e di voyajeri. En altra latinida lingui la nomo di ta dio esas simila. Videz:

 Linguo nomo dil dio Hispaniana  miércoles Kataluniana  dimecres Galisiana  mércures Franciana  mercredi Italiana  mercoledì Latina  díes mercurii Rumaniana  miercuri

En Angliana Wednesday originis de mid-Angliana Wednesdei, "dio di Wōdanaz", proto-Germana vorto por Odin. En Norvegiana, Daniana e Suediana Onsdag signifikas "dio di Odin". En Islandana Miðvikudagur, en Chekiana středa od en Germaniana Mittwoch, signifikas "dio en mezo di semano".


Por katolikismo cindro-merkurdio esas unesma merkurdio pos karnavalo, konsiderata un dio por penitenci por ecesi e peki, e markizas la komenco di karesmo. En ta dio, fieli iras a kirki e recevas un kruco di cindri en lua kapi, por rimemorigar ke vivo esas transitora. Ol esas fastodio por katoliki, ma por Ortodoxa kristani la dii di penitenci komencas ja en lundio

Kategorio:Semanodii